راحيل بنت لابان او راشيل (بالعبرية: רָחֵל)، هيا الزوجة التانية للنبى يعقوب (اسرائيل)، و بنت خاله لابان، و هيا كمان الأخت الاصغر لمراته ليا بنت لابان، و هيا أم النبى يوسف. راحيل بنت لابان هيا ام النبى يوسف و أم بنيامين كمان، اتزوجها النبى يعقوب بعد سبع سنوات من زواجه من أختها الكبرى ليا بنت لابان، و كانت راحيل بتتميز بصفات حسنة منها الجمال و الذكاء و العبادة لله. أما أبناء النبي يعقوب (اسرائيل) واللى اسمهم بنى اسرائيل فهم: النبى يوسف وبنيامين وأمهما: راحيل بنت لابان و هيا بنت خال يعقوب. روبين وهو اكبر أبنائه ويهودا ولاوى وشمعون وزبولون وياساكر و بنت واحده اسمها دينا وأمهم: ليا بنت لابان و هيا أخت راحيل و بنت خال يعقوب. دان ونفتالي وأمهما: بيلها. جاد وعشير وأمهما: زيلفا. اتوفت راحيل لما اشتد ألم الولادة بيها أثناء انجابها لابنها التانى بنيامين، و دفنها زوجها يعقوب فى مدينة بيت لحم بفلسطين، و أكتر زوار القبر هما من اليهود، و بيرحوله لقراءة الكتب المقدسة.